補史十忠詩 樞密閩廣宣撫使陳公
作者：劉壎
朝代：宋

paragraphs: 淳熙名宰孫，比德粹如玉。
决科魁偉英，駸駸廌冠肅。
䫫田煩諫疏，相嗔俄嗾逐。
補郡仍免歸，黄流已漫陸。
天族日光薄，力疾支顛覆。
蹉跎南冠縶，道病死不辱。
往昔五峰堂，傾蓋語跋燭。
斯人真妙人，哀哉慳厚祿。
長揖丙辰魁，各天並黄鵠。
不有二忠存，千古笑科目。